PDJ พุ่งแรง 12% นิวไฮรอบกว่า 3 ปี คาดเก็งกำไรหุ้นต่ำบุ๊ก-ลุ้นปีนี้เทิร์นอะราวด์
PDJ พุ่งแรง 12% นิวไฮรอบ 3 ปี 9 เดือน คาดเก็งกำไรหุ้นต่ำบุ๊ก-ลุ้นผลการดำเนินงานปีนี้เทิร์นอะราวด์ หลังงวด 9 เดือนแรกพลิกมีกำไร 79 ลบ.
PDJ พุ่งแรง 12% นิวไฮรอบ 3 ปี 9 เดือน คาดเก็งกำไรหุ้นต่ำบุ๊ก-ลุ้นผลการดำเนินงานปีนี้เทิร์นอะราวด์
14 ธ.ค. 2564

ผู้สื่อข่าวรายงานว่า วันนี้ (14 ธ.ค. 2564) ราคาหุ้น บริษัท แพรนด้า จิวเวลรี่ จำกัด (มหาชน) หรือ PDJ ณ เวลา 10:29 น. อยู่ที่ระดับ 3.78 บาท บวกไป 0.42 บาท หรือขึ้นไป 12.50% ด้วยมูลค่าการซื้อขาย 142.35 ล้านบาท ราคาหุ้นนิวไฮรอบ 3 ปี 9 เดือน โดยนับตั้งแต่หุ้นยืนที่ระดับ 3.78 บาท เมื่อวันที่ 28 ก.พ.2561 ขณะเดียวกันราคาหุ้นต่ำกว่ามูลค่าหุ้นทางบัญชีต่อหุ้นที่ระดับ 3.93 บาท

ขณะที่เดียวกันผลประกอบการของบริษัทกลับมาเทิร์นอะราวด์ในงวด 9 เดือนแรกของปี 2564 โดยมีกำไรสุทธิ 79.40 ล้านบาท เมื่อเทียบกับงวดเดียวกันของปีก่อนขาดทุนสุทธิ 97.44 ล้านบาท และหากย้อนกลับผลประกอบการช่วงที่ผ่านมาอย่างปี 2563 ขาดทุนสุทธิ 95.10 ล้านบาท และในปี 2562 ขาดทุนสุทธิ 241.41 ล้านบาท
ดังนั้น ด้วยผลประกอบการที่พลิกมีกำไรในงวด 9 เดือนแรกงปี 2564 เชื่อว่าผลการดำเนินงานในปี 2564 บริษัทจะสามารถทำกำไรสุทธิเติบโตอย่างแข็งแกร่ง

 